NaiveNeuron/SloPal huggingface dataset:
Pfundtner, Edita, poslankyňa NR SR (2011-03-23):
Ďakujem, pán predsedajúci, dajte, prosím, teraz hlasovať o druhom procedurálnom návrhu pána poslanca Madeja, a to v zmysle § 73 ods. 3 písm. b) rokovacieho poriadku, aby Národná rada sa uzniesla na tom, že nebude pokračovať v rokovaní o návrhu zákona.
Bugár, Béla, podpredseda NR SR (2017-03-23):
Páni poslanci!
Figeľ, Ján, podpredseda NR SR (2013-06-28):
Ďakujem pekne, pani podpredsedníčka. Vážené panie poslankyne, páni poslanci, dovoľte, aby som v zmysle zákona o rokovacom poriadku Národnej rady vystúpil k návrhu poslancov Národnej rady Slovenskej republiky Júliusa Brocku a Alojza Přidala na vydanie zákona, ktorým sa mení a dopĺňa zákon č. 595/2003 Z. z. o dani z príjmov a o zmene a doplnení niektorých zákonov v znení neskorších predpisov, je to tlač 566, ako spravodajca Výboru Národnej rady pre financie, rozpočet. Tento návrh bol doručený poslancom v stanovenej lehote, tým boli splnené podmienky určené § 72 v ods. 1 zákona o rokovacom poriadku, teda doručenie návrhu najmenej 15 dní pred schôdzou Národnej rady, na ktorej má byť jeho prvé čítanie. Predseda Národnej rady posúdil uvedený návrh podľa rokovacieho poriadku i podľa legislatívnych pravidiel a zaradil ho na rokovanie tejto schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa po formálnoprávnej stránke všetky náležitosti návrhu zákona, ktoré sú uvedené v súvisiacich paragrafoch rokovacieho poriadku, takisto náležitosti určené v legislatívnych pravidlách. Z hľadiska vecného zastávam stanovisko, že predložený návrh rieši závažnú problematiku a jeho účel je zrejmý. Všeobecná časť dôvodovej správy obsahuje informácie o jeho cieli, že je v súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je naša republika viazaná. Osobitná časť obsahuje odôvodnenie jednotlivých ustanovení návrhu. Po rozprave odporučím, aby podľa rokovacieho poriadku bol uvedený návrh zákona posunutý, alebo parlament prerokoval v druhom čítaní a zároveň v súlade s rozhodnutím predsedu podľa rokovacieho poriadku bol tento návrh prerokovaný vo výboroch: pre financie a rozpočet, v ústavnoprávnom výbore a vo výbore pre hospodárske záležitosti. Za gestorský spomedzi nich navrhujem Výbor Národnej rady pre financie a rozpočet. Takisto odporúčam, aby výbory uvedený návrh prerokovali do 28. augusta a gestorský do 30. augusta 2013. Pani podpredsedníčka, prosím, otvorte rozpravu k uvedenému návrhu zákona.
Bugár, Béla, podpredseda NR SR (2019-06-26):
Ďakujem pekne. Otváram všeobecnú rozpravu. Konštatujem, že som nedostal žiadnu písomnú prihlášku, preto sa pýtam, kto sa hlási ústne do rozpravy okrem pána navrhovateľa Pčolinského. Ako jediný pán poslanec Kollár. Končím možnosť sa prihlásiť ústne do rozpravy. Pán poslanec Pčolinský, nech sa páči.
Blanár, Juraj, podpredseda NR SR (2021-05-05):
Ďalší, pán poslanec Kuriak, nech sa páči.
Paška, Pavol, predseda NR SR (2013-10-29):
Ďakujem pekne. Chcem vás ešte informovať, že aj tajnú voľbu kandidátov na členov disciplinárnych senátov vykonáme po hlasovaní o 17.00 hodine poobede. O slovo požiadala pani ministerka zdravotníctva.
Kollár, Boris, predseda NR SR (2022-10-20):
Prosím, prezentujme sa a hlasujeme. (Hlasovanie.) Prítomných 130 poslancov, za 130. Konštatujem, že uvedený návrh sme schválili.
Kažimír, Peter, minister financií SR (2018-02-06):
Ďakujem veľmi pekne za slovo. Vláda Slovenskej republiky svojím uznesením č. 600 z 13. decembra 2017 schválila návrh na vymenovanie Ľudovíta Ódora za viceguvernéra Národnej banky Slovenska. Podľa § 7 ods. 1 zákona Národnej rady Slovenskej republiky č. 566/1992 Zb. o Národnej banke Slovenska v znení neskorších predpisov má mať Banková rada Národnej banky Slovenska šesť členov. Pritom členmi bankovej rady sú guvernér, dvaja viceguvernéri a traja ďalší členovia. Guvernéra a viceguvernérov podľa § 7 ods. 2 uvedeného zákona vymenúva a odvoláva prezident Slovenskej republiky na návrh vlády Slovenskej republiky schválený Národnou radou Slovenskej republiky. Vzhľadom na to, že je nevyhnutné plynule zabezpečovať plnenie všetkých funkcií a úloh Národnej banky Slovenska, ktoré jej vyplývajú zo zákona Národnej rady Slovenskej republiky č. 566/1992 Zb. o Národnej banke Slovenska v znení neskorších predpisov, je potrebné doplniť neúplný počet členov bankovej rady. Menovaný Ľudovít Ódor spĺňa všetky kritériá a podmienky na úspešný výkon funkcie viceguvernéra Národnej banky Slovenska. Z uvedených dôvodov v zmysle § 7 ods. 2 zákona o Národnej banke Slovenska odporúčam Národnej rade Slovenskej republiky predložený návrh schváliť. Ďakujem.
Laššáková, Jana, podpredsedníčka NR SR (2015-09-16):
Na vystúpenie pána poslanca nie sú faktické poznámky. Nech sa páči, pán poslanec Mičovský. Pekne nám to odsýpa.
Číž, Miroslav, podpredseda NR SR (2016-02-11):
Pán poslanec Hraško.
Kolesík, Andrej, poslanec NR SR (2015-09-22):
O bode 4 spoločnej správy s odporúčaním gestorského výboru neschváliť.
Zmajkovičová, Renáta, podpredsedníčka NR SR (2012-11-07):
Ďakujem, pán poslanec. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce prihlásiť do rozpravy niekto ústne? Pán poslanec spravodajca, pán poslanec Simon. Dvaja. V tejto chvíli uzatváram možnosť prihlásiť sa ústne do rozpravy. Nech sa páči, pán spravodajca, máte slovo.
Muňko, Dušan, poslanec NR SR (2021-06-15):
Pán poslanec Blanár, som rád, že si upozornil na niektoré veci, ale pripomeniem to aj ja, pán minister, vám. Keď ste na zasadnutie SIS-ky, kde ste sa zúčastnili všetci, zobrali policajného prezidenta a šéfa inšpekcie, museli ste vedieť niektoré veci, ktoré sa nakoniec potvrdili, keď šéfa inšpekcie dneska zobrali do väzby. Čiže vedeli ste o niektorých veciach to, čo upozorňovala SIS-ka už v novembri. Nespravili ste nič. Ďalšie upozornenie bolo v januári, kedy dal trestné oznámenie riaditeľ SIS-ky. Bol by som, nemohol by som vám vytknúť, keby ste neboli začali konať a neboli by ste poverili policajného prezidenta, aby začal konať a tých ľudí, ktorým, ktorí boli v tej správe uvedení, dali na vedľajšiu koľaj. Nechali ste ten priebeh ďalej bežať tak, ako bežal. Takže nemôžte hovoriť, že opozícia vás nemá právo odvolávať. Nechcem tu sa vracať k tým veciam, to už bolo viackrát spomenuté. Veci, ktoré ste nechali a ktoré nakoniec dozreli, čo mne sa tiež nepáčilo, keď odvolávate riaditeľa SIS-ky takým systémom, ako ste ho odvolali. Že vykopnete dvere, prídete, nehovoriac o tom, že tam mohlo prísť k prestrelke a ďalších vecí. Nepáči sa mi ani to, keď riaditeľa NAKA, keď končí, policajný prezident povie, že je to vynikajúci človek a že mal ostať ďalej, nakoniec za dva týždne mu vykopnete dvere. Neni tam. Viete, nevidel som žiadne veci, aby ste boli začali konať, že začínate ten rezort riadiť a spravíte si tam poriadok. Takže nedivte sa, že dneska tu sedíte a čelíte svojmu odvolávaniu.
Galbavý, Tomáš, poslanec NR SR (2011-06-02):
Vážený pán predseda, ctené kolegyne, kolegovia, chcel som pôvodne vystúpiť, vystúpim veľmi krátko aj zo solidarity voči mojim kolegom, či už opozičným, alebo koaličným. Isteže, predkladatelia prišli s návrhom, ktorý upravuje podmienky prevádzkovania hazardných hier na celom Slovensku. Ja to pre mňa sympatický návrh. V minulosti som s podobným návrhom prišiel rovnako, prešiel mi do druhého čítania so 112 hlasmi a zrazu vo výboroch som podporu stratil. Čiže mojim kolegom v prvom rade držím palce, aby ten postoj a celý proces schvaľovania tohto zákona bol v inom duchu a podstate úspešnejší, ako bol ten môj. Od roku 1989, skôr ako demokracia na Slovensku do bývalej federácie z vyspelej západnej Európy prišli iné „hodnoty“, ako sú automaty, stávkové kancelárie, a naši ľudia sa do dnešného dňa nedokázali s tým celkom dobre vyrovnať. Možno je to aj preto, že štátna politika, koncepcia štátnej politiky v oblasti hazardných hier je veľmi deravá, nemá na zreteli verejnú morálku, ochranu rodiny, ochranu jednotlivca, toto sú atribúty, na ktoré by sme vždy mali dbať a mať ich rovnako na zreteli. Toto nie je agenda ani ľavicová, ani pravicová. Poprosím mojich kolegov, aby k tejto otázke pristupovali zodpovedne... (Ruch v sále. Prerušenie vystúpenia predsedajúcim.)
Paška, Pavol, predseda NR SR (2014-11-08):
Pán poslanec Mihál, vaša reakcia?
Jaurová, Zora, poslankyňa NR SR (2024-04-19):
Ďakujem pekne. So všetkým súhlasím s pánom poslancom Dostálom, ale reagovala by som na pána Michelka. No ten pozmeňovací návrh je preto taký rozsiahly, lebo vy ste riešili tú vec pozmeňovacím návrhom a na to, aby sme zmenili tie veci, tak sme tam museli dať všetky tie paragrafy, ale v skutočnosti oproti súčasnému stavu mení len tri jednoduché veci. Jedna je, že pridáva odvolaciu kompetenciu rade aj za presne definovaných podmienok, ktoré zaručia to, že rada nebude zahltená tými, že nie každý, kto nedostane, sa bude odvolávať. To druhé je, že mení teda počet členov rady, keďže, keďže zjavne je po tom dopyt, a keďže bol dopyt po zastúpení ľudí ako keby z regionálnych organizácií. A tá tretia vec, ktorá je podľa mňa tiež dôležitá, je, že mení účinnosť toho zákona kvôli tomu, že tá, ktorú ste navrhli, je nereálna. A ja vás iba poopravím, že vy hovoríte, že teda, problém je, že ministerstvo či má, alebo nemá väčšinu. Ministerstvo má absolútnu väčšinu. Ministerstvo dnes, minister kultúry nominuje všetkých členov rady. Akurát, niektorých z nich na návrhy profesijných organizácií, ale aj tam si minister vyberá z tých návrhov, ktoré mu prídu. To znamená, že meniť to ešte tým spôsobom, akým to robíte vy, je vlastne v podstate mierne obskúrne, a to, ako je to pôvodne navrhnuté, že je tam ten pomer, momentálne je to štyri ku piatim, v tom mojom návrhu je to päť ku šiestim, to má nejakú logiku, pretože ako keby ten minister si musí zodpovedať za tie rozhodnutia. Takže naštudujte si, ja sa s vami o tom rada porozprávam, a verím, že to nejako zvlád... (Prerušenie vystúpenia časomerom.)
Blanár, Juraj, podpredseda NR SR (2023-02-02):
Ďakujem, pán generálny prokurátor. Týmto sa naplnila vaša účasť na hodine otázok. Pristúpime k siedmej otázke, ktorú položil pán poslanec Miloš Svrček pánovi ministrovi vnútra Romanovi Mikulcovi: „Akým spôsobom momentálne rieši rezort otázku PCB látok na Zemplíne?" V zastúpení pána ministra Mikulca odpovie pán minister Karas. Nech sa páči.
Pellegrini, Peter, predseda NR SR (2015-09-30):
Zvolám poslanecké grémium hneď, ako to bude možné. Pán poslanec Abrhan.
Bugár, Béla, podpredseda NR SR (2016-06-16):
Nech sa páči.
Z. Horváth, poslanec: (2007-05-15):
V súlade s § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podávam v prvom čítaní spravodajskú správu o predmetnom návrhu zákona. Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a v § 68 zákona č. 350/1996 Z. z., ako i náležitosti určené v legislatívnych pravidlách. Z toho vyplýva, že návrh zákona obsahuje paragrafové znenie a dôvodovú správu. Účelom návrhu zákona je dotvoriť legislatívny rámec podmienok na zabezpečenie uspokojivej ochrany života a zdravia zamestnancov a podnikajúcich osôb, ktoré nie sú zamestnávateľmi, na posilnenie participácie zástupcov zamestnancov v oblasti bezpečnosti a ochrany zdravia pri práci. Návrh zákona je v súlade s Ústavou Slovenskej republiky a ďalšími všeobecne záväznými predpismi a medzinárodnými zmluvami. Dámy a páni, s ohľadom na oprávnenia, ktoré pre mňa ako spravodajcu vyplývajú z § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, odporúčam, aby sa Národná rada Slovenskej republiky uzniesla na tom, že po rozprave prerokuje uvedený návrh zákona v druhom čítaní. Súčasne odporúčam v zmysle § 74 ods. 1 zákona o rokovacom poriadku Národnej rady Slovenskej republiky v znení neskorších predpisov v súlade s rozhodnutím predsedu Národnej rady Slovenskej republiky č. 270 z 24. apríla 2007 prideliť návrh zákona na prerokovanie ústavnoprávnemu výboru, výboru pre financie, rozpočet a menu, výboru pre hospodársku politiku, výboru pre sociálne veci a bývanie a výboru pre zdravotníctvo. Za gestorský výbor navrhujem Výbor Národnej rady Slovenskej republiky pre sociálne veci a bývanie. Súčasne navrhujem, aby ho prerokovali výbory, ktorým bol uvedený návrh pridelený, v lehote do 18. júna a gestorský výbor do 19. júna 2007. Pán predsedajúci, skončil som. Otvorte, prosím, rozpravu.
Hrnčiar, Andrej, podpredseda NR SR (2016-10-20):
Pán poslanec Fecko.
M. Maďarič, minister kultúry SR: (2008-09-10):
Cieľom predloženého návrhu zákona je nahradiť sumy uvedené v platnom znení zákona v slovenských korunách sumami vyjadrenými v mene euro, pričom sa vychádza z prepočtu konverzného kurzu. Vzhľadom na to, že autorský zákon patrí k tzv. nevyhnutným zákonom, ktoré musia mať účinnosť k 1. 1. 2009, navrhujem túto novelizáciu. Ďakujem, pán podpredseda.
Ďuriš Nicholsonová, Lucia, podpredsedníčka NR SR (2019-01-31):
S reakciou poslanec Číž.
Paška, Pavol, predseda NR SR (2014-05-14):
Otváram rozpravu. Mám písomnú prihlášku za klub OĽaNO od pani podpredsedníčky Národnej rady Jurinovej a potom ešte je písomne prihlásený pán poslanec Kaník.
Tomáš, Erik, minister práce, sociálnych vecí a rodiny SR (2024-04-17):
Ďakujem veľmi pekne. Vážený pán predsedajúci, kolegovia, kolegyne, predkladám návrh na skrátené legislatívne konanie o vládnom návrhu zákona, ktorým sa mení a dopĺňa zákon o dotáciách v pôsobnosti ministerstva práce, sociálnych vecí a rodiny. Je to návrh na skrátené legislatívne konanie, takže k meritu samotného zákona sa vyjadrím logicky neskôr. V princípe ide o dve zásadné zmeny. Chceme zvýšiť príspevok humanitárnej pomoci v prípade rôznych humanitárnych situácií a zaviesť aj jeho opakované vyplácanie a zároveň, keď už máme tento zákon otvorený, chceme veľmi rýchlo pomôcť aj týraným ženám a deťom, pretože takzvané bezpečné ženské domy môžu prísť o financovanie, keďže končí financovanie z mechanizmu Nórsky finančný mechanizmus, a tým pádom by sa mohlo stať, že tieto, týchto trinásť domov by nemalo dostatočné finančné prostriedky na zabezpečovanie služieb, ktoré poskytujú. V oboch prípadoch ide evidentne o ohrozenie ľudských práv, tak preto využívame aj tento inštitút skráteného legislatívneho konania. A chcem teda veľmi poďakovať, lebo mám informácie zo sociálneho výboru, na ktorom ma zastupoval štátny tajomník, že vlastne naprieč politickým spektrom došlo k podpore tohto skráteného legislatívneho konania. Ďakujem veľmi pekne.
Pčolinský, Peter, podpredseda NR SR (2022-12-06):
Pán poslanec Šeliga chce reagovať na faktické poznámky? Nech sa páči.
Kvorka, Ján, poslanec NR SR (2018-05-10):
Ďakujem pekne za slovo. Ja na záver len v krátkosti ozaj. Sami máte možnosť vidieť, že je tu snaha veľká dosiahnuť voľačosi, čo bude prospešné pre obidve strany, či už pre štát, alebo samotných rybárov. Chcem vás poprosiť z tohto miesta na základe dnešnej rozpravy, ktorá prebehla, aj včerajšej, o podporu o jedenástej pri hlasovaní tohto zákona v prvom čítaní. Pretože ten priestor do druhého, tretieho čítania bude využitý ozaj, aby sa odstránili niektoré veci alebo niektoré veci pridali, ktoré sú potrebné k tomu, aby ten zákon bol prospešný pre nás všetkých. Ďakujem pekne.
Hlina, Alojz, poslanec NR SR (2015-02-11):
Vážená pani predsedajúca, vážené kolegyne, kolegovia, asi aj to bude funkčné, že kopu, veľa drobných výpadov, nie frontálny útok nejaký jednotný, ale že teda objavujú sa nám témy, vás dokope k tomu, že začnete to riešiť, hej? Čiže predstavím jeden z návrhov, ktorý rieši bezútešnú, žiaľ, už bezútešnú situáciu živnostníkov. Možno to pomôže, verme tomu, však veriť niečomu treba a toto, tomuto sa aj dá. Návrh hovorí o tom, že upraviť splatnosť faktúry pre osoby, ktoré podnikajú na základe živnostenského oprávnenia, je 30 dní. Nikto nebúra buldozérom dodávateľsko-odberateľské vzťahy, že teda, lebo ony svoju vnútornú logiku nejakú majú, hej, že sú odložené 60-dňové určitých celkov, zmluvy o dielach, ja to nespochybňujem. Ale my hovoríme, že pri osobe, ktorá podniká na základe živnostenského oprávnenia, je to 30 dní. Lebo častokrát, ak nie stále, je ten živnostník, to je jeho výplata. Len on ju nedostáva k pätnástemu nasledujúceho mesiaca, ale dostáva ju v lepšom prípade vtedy, keď mu zaplatia faktúru. V horšom prípade, ak je klientom tuná nejakých smeráckych líblingov, tak nikdy, alebo keď súd posvätí, tak 15 percentami. Takže my hovoríme, v tom návrhu je napísané, že pokiaľ je to faktúra od živnostníka, tak ju treba zaplatiť do 30 dní. To ja neviem, čo je na tomto návrhu zlé, to by ste museli asi dlho rozmýšľať, že čo je na ňom zlé. Môžete o ňom hlasovať, ja si myslím, že to je namieste. Ďakujem pekne.
Dostál, Ondrej, poslanec NR SR (2019-10-22):
Pán poslanec Sopko, s drvivou väčšinou toho, čo si povedal, by sa dalo súhlasiť, len jednu polemickú poznámku si dovolím povedať, ja si myslím, že tento, tento návrh by bol úplne v poriadku, aj keby sme tu žili v normálnych, normálnych pomeroch. Samozrejme, že jeho, jeho naliehavosť je oveľa väčšia zoči-voči tomu marazmu, ktorý okolo seba vidíme a ktorý, ktorý sa dennodenne dozvedáme nové a nové kauzy o tom, ktorý sudca, ktorý prokurátor, ktorý vysoko postavený politik komunikoval s ktorým mafiánom a na akej nekalej alebo dokonca rovno trestnej činnosti sa podieľali. A ja si myslím, že vyšetrovacie výbory sú úplne v poriadku aj v prípade, že by sme tu mali normálne politické pomery, je to normálny nástroj kontroly výkonnej moci zákonodarnou mocou, čiže, čiže predpokladám, že to nie je myslené iba ako, ako návrh na výnimočnú situáciu, a teda ak by to náhodou prešlo, ak nie teraz, tak v budúcom parlamente, tak sa k tomu môžme vrátiť, aj keď tie pomery budú snáď už raz normálnejšie. Ďakujem.
Žitňanská, Lucia, poslankyňa NR SR (2013-11-26):
Ďakujem pekne, pán predseda, navrhujem zaradiť do programu rokovania tejto schôdze mimoriadnu správu o skutočnostiach nasvedčujúcich závažnému porušeniu základných práv a slobôd konaním niektorých orgánov, ktorý predložila Národnej rade, do Národnej rady verejná ochrankyňa práv aj s návrhom, aby bola prerokovaná na najbližšej schôdzi Národnej rady, a doteraz sa tak nestalo. Tento návrh dávam aj s podporou klubov SDKÚ – DS, KDH, MOST – HÍD a SaS. Ďakujem pekne.
P. Csáky, podpredseda vlády SR: (2005-05-19):
Takže, ctený pán poslanec, informoval som sa u samosprávy v Komárne, ktorá je podľa platných zákonov Slovenskej republiky jediná kompetentná v tejto otázke. Dostal som odpoveď, na základe ktorej môžeme tvrdiť, že Matica Slovenská nedodržala svojím krokom platné zákony Slovenskej republiky. Mestská samospráva koná v zmysle zákonov. A ako je vám známe, ctený pán poslanec, vláda Slovenskej republiky nemôže zasahovať do zákonov garantovaných práv samosprávy. Vláda, ako iste je vám známe, môže konať len na základe zákonov a v zmysle zákonov Slovenskej republiky. Takže, ctený pán poslanec, nejde, ešte raz, nejde o národnostný problém, odmietam takýto postoj, ale ide o problém rešpektovania alebo nerešpektovania zákonov Slovenskej republiky. Dovoľte mi teda protiotázku. Na základe čoho si myslíte, že vláda Slovenskej republiky, Národná rada Slovenskej republiky, poslanci Národnej rady Slovenskej republiky, samosprávy, všetky inštitúcie Slovenskej republiky a každý občan Slovenskej republiky musí dodržať všetky zákony Slovenskej republiky, jedine Matica Slovenská by mala byť výnimkou tohto pravidla. Ďakujem pekne, pán predsedajúci.
Paška, Pavol, predseda NR SR (2014-10-30):
(Hlasovanie.) 135 prítomných, 79 za, 50 proti, 6 sa zdržali. Schválili sme zákon č. 595 o dani z príjmov. Pán poslanec Kvasnička uvedenie v prvom čítaní hlasovanie o návrhu pána poslanca Ľudovíta Kaníka na vydanie zákona, ktorým sa mení a dopĺňa zákon č. 241 o štátnych sviatkoch. Je to tlač 1230. (Pozn. prepis.: správne má byť: Je to tlač 1235.) Pán poslanec Viskupič miesto pána poslanca. (Hlasovanie o návrhu poslanca Národnej rady Slovenskej republiky Ľudovíta Kaníka na vydanie zákona, ktorým sa mení a dopĺňa zákon č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov , tlač 1235.)
Kollár, Boris, predseda NR SR (2021-11-24):
Hlasujeme o skrátení lehoty, prosím, prezentujme sa a hlasujeme. (Hlasovanie.) Prítomných 132 poslancov, za 80, proti 11, zdržalo sa 41. Uvedený návrh sme schválil. Nech sa páči.
V. Veteška, podpredseda NR SR: (2004-03-03):
D. Podracká, poslankyňa: Ďakujem za slovo, pán predsedajúci. Pán kolega Muňko, len som vám chcela povedať, že ste sa pomýlili. Bulímia je prejedanie sa a nie chudnutie modeliek, lebo to je mentálna anorexia alebo, skrátene povedané, anorexia. Takže len som chcela poopraviť slovník. Ale som tiež za pritvrdenie tejto novely, pretože si myslím, že gamblerstvo má iracionálnu podstatu, je to vášeň, ktorú úžasne opísal aj Dostojevskij v novele Hráč, kde aj keď je všetko emocionálne aj racionálne zdôvodnené, túžba hrať vyhráva a ide takpovediac cez mŕtvoly. Je nezastaviteľná a pravdepodobne aj neliečiteľná. Treba ju jednoducho odstrániť z nášho života alebo čo najviac eliminovať a nahradiť ju kultúrou, kultúrnou prevýchovou národa, vzdelávanosťou a takýmito prostriedkami. Ale tam treba začať od podstaty, od vnútra človeka, lebo zákon na to nestačí. Ďakujem.
Kubánek, Stanislav, poslanec NR SR (2011-02-02):
... ods. 2 rokovacieho poriadku na rokovanie dnešnej schôdze Národnej rady Slovenskej republiky. Konštatujem, že uvedený poslanecký návrh zákona spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia poslaneckého návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky požadované informácie. Osobitná časť dôvodovej správy obsahuje odôvodnenie jednotlivých ustanovení. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený poslanecký návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 13. januára 2011 č. 211 a podľa § 71 rokovacieho poriadku Národnej rady Slovenskej republiky navrhujem, aby poslanecký návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby určené výbory predmetný poslanecký návrh zákona prerokovali vo výboroch v termíne do 16. marca 2011 a v gestorskom výbore do 18. marca 2011. Pán predsedajúci, skončil som, prosím, otvorte rozpravu.
B. Bugár, podpredseda NR SR: (2002-07-03):
Dávam slovo určenej spoločnej spravodajkyni z výboru pre zdravotníctvo poslankyni Anne Záborskej a prosím ju, aby informovala Národnú radu o výsledku prerokovania tohto návrhu v jednotlivých výboroch, ako aj o názore gestorského výboru. Nech sa páči.
Číž, Miroslav, poslanec NR SR (2013-10-24):
Pán poslanec Sulík, bývalo zvykom v tomto parlamente, že predsedovia strán si zachovajú aspoň elementárnu ľudskú fazónu. Tým opakovaním mena a týmto vaším vystúpením vám to tu chcem otvorene povedať, že budem už o vás svojim priateľom, keď sa ma na vás budú pýtať, hovoriť dramaticky iné veci. Viete, len niekoľko poznámok, skúsim tri. Prvá taká z toho celého. Na jednej strane ministerka teda nie je zodpovedná atď., prvú polovicu. Druhú polovicu, nebude spávať, má ľudský život na krku a podobne. Neuveriteľný cynizmus, pán Sulík. Toto je politika a politika a jej význam, našich životov musí mať isté limity, musíme zostať aj ľuďmi. Druhý taký zásadný problém mám. Chcem znovu pripomenúť, viete: „Úplne skvelé otázky, toho sa chyťme a držme sa toho. Mali by sme dať tlačovú správu s týmito otázkami a infom, že sme ich zaslali na ministerstvo zdravotníctva, ale len ju pripravme a dajme ju, až keď tento cirkus okolo SPP trochu ochabne, aby nezanikla,“ pán Sulík. No, politika nepochybne neni vždycky korektná a nepochybne ten účel v politike zohráva častokrát nadštandardnú úlohu. Len predsa isté hranice ľudské a elementárne, bohužiaľ, pri vašom vystúpení chýbali a ako u predsedov strany, obávam sa, že ste si ale vôbec nezvýšili dôveryhodnosť. A iba jednu vetu vám chcem povedať, ak tento typ kauzy z toho obrovského množstva, čo ste spomínali, má byť teda tým najdôležitejším, lebo žiadnu inú sme tu zatiaľ v podstate neprerokovávali, tak som celkom s fungovaním našej strany a vlády tejto krajiny spokojný. Ďakujem vám.
Ľ. Vážny, poslanec: (2004-10-27):
Po prvé, Národná rada uznesením č. 1168 z 8. septembra 2004 pridelila predmetný návrh zákona na prerokovanie v druhom čítaní do výborov do 32 dní a v gestorskom výbore do 34 dní od jeho prerokovania v prvom čítaní na schôdzi Národnej rady Slovenskej republiky ústavnoprávnemu výboru, Výboru Národnej rady pre financie, rozpočet a menu a Výboru Národnej rady pre hospodárstvo, privatizáciu a podnikanie. Ako gestorský určila Výbor Národnej rady pre hospodárstvo, privatizáciu a podnikanie. Iné výbory návrh zákona neprerokovali. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu podľa § 75 rokovacieho poriadku. Vládny návrh zákona o spoločnosti pre diaľnice a cesty pre motorové vozidlá, ktorým bol pridelený, nasledovne, ho prerokovali takto: Ústavnoprávny výbor prerokoval návrh zákona 5. októbra a neprijal platné uznesenie. Výbor Národnej rady pre financie, rozpočet a menu prerokoval návrh zákona 5. októbra uznesením č. 458, odporučil Národnej rade návrh zákona schváliť a Výbor Národnej rady pre hospodárstvo, privatizáciu a podnikanie prerokoval návrh zákona 13. októbra 2004 a uznesením č. 438 odporučil Národnej rade návrh zákona schváliť so zmenami a doplnkami. Po štvrté, z uznesenia výboru pre hospodárstvo, privatizáciu a podnikanie vyplývajú pozmeňujúce a doplňujúce návrhy, ktorých je 22 a ktoré sú obsahom informácie, ktorú ste všetci dostali. Po piate, gestorský výbor rokoval 19. októbra 2004 o spoločnej správe výborov Národnej rady o výsledku prerokovania vládneho návrhu zákona s odporúčaním návrh zákona schváliť. Spoločnú správu však gestorský výbor neschválil. Uznesením z 19. októbra 2004 č. 457 poveril poslanca Národnej rady Ľubomíra Vážneho, aby podľa § 80 ods. 2 rokovacieho poriadku informoval Národnú radu Slovenskej republiky o výsledkoch rokovania výborov, ktorým bol návrh zákona pridelený, a predkladal návrhy na ďalší postup v zmysle príslušných ustanovení rokovacieho poriadku. Pán predsedajúci, prosím, otvorte rozpravu, do ktorej sa ako spravodajca hlásim.
Figeľ, Ján, podpredseda NR SR (2014-11-10):
Nech sa páči, Maroš Kondrót.
Kuffa, Štefan, poslanec NR SR (2014-06-06):
Ďakujem za slovo. Pán predseda, skupina poslancov Miroslav Kadúc, Peter Pollák, Štefan Kuffa vzťahujeme návrh zákona o hazardných hrách č. 171/2005 Z. z., tlač 999, to je bod 60 a rovnako aj návrh zákona Štefana Kuffu a Miroslava Kadúca o vydanie zákona, ktorým sa dopĺňa zákon č. 8/2009 Z. z. o cestnej premávke, tlač 1003, bod 63 programu. Sťahujeme obidva návrhy.
Sulík, Richard, predseda NR SR (2011-07-11):
Ale snáď nechceme zakázať všetkým poslancom, čo len povedať slovo, keď vy hovoríte. Nech sa páči.
Grendel, Gábor, podpredseda NR SR (2021-05-14):
Otváram rozpravu a pýtam sa, či sa chce niekto v rámci tretieho čítania prihlásiť do rozpravy. Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
M. Číž, podpredseda NR SR: (2007-02-08):
Vyhlasujem rozpravu za skončenú a zároveň prerušujem rokovanie o tomto bode programu. Teraz nasleduje druhé a tretie čítanie o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Singapurskou republikou o podpore a vzájomnej ochrane investícií , ktorý sme dostali ako tlač 139 a spoločnú správu výborov ako tlač 139a. Návrh vlády opäť odôvodní pán minister Počiatek. Má slovo, nech sa páči.
D. Lipšic, podpredseda vlády a minister spravodlivosti SR: (2003-02-27):
Cieľom návrhu zákona je sprehľadniť činnosť Slovenského národného strediska pre ľudské práva vrátane možnosti kontroly jeho činnosti a doplniť jeho činnosť o monitorovanie a hodnotenie implementácie dohovorov Európskej únie a OSN ratifikovaných vládou Slovenskej republiky, týkajúcich sa ochrany ľudských práv a slobôd vrátane práv dieťaťa. Vláda Slovenskej republiky otázky transparentnosti činnosti strediska vrátane možnosti kontroly jeho činnosti, ktoré upravuje návrh predloženého zákona, naďalej považuje za principiálne. Gestorský Výbor Národnej rady pre ľudské práva, národnosti, postavenie žien rokoval o stanoviskách výborov, ktorým bol návrh zákona pridelený, a neschválil spoločnú správu. Ako zástupca predkladateľa súhlasím s pozmeňujúcimi a doplňujúcimi návrhmi uvedenými v informácii gestorského výboru. Ďakujem.
Číž, Miroslav, podpredseda NR SR (2014-12-11):
S faktickými poznámkami páni poslanci Osuský a Droba. Uzatváram možnosť prihlásiť sa s faktickou poznámkou. Slovo má pán poslanec Osuský.
Figeľ, Ján, podpredseda NR SR (2013-03-25):
S reakciou na faktické, nech sa páči, Igor Matovič.
P. Frešo, poslanec: (2007-02-02):
Chcel by som poďakovať kolegom z opozície aj zo strán KDH a SMK za to, že tento zákon podporili a že sme ho mohli predložiť s ich masívnou podporou na túto širšiu diskusiu. Chcel by som poďakovať aj kolegom z koalície, ktorí sa zúčastnili a pozorne si vypočuli tie argumenty a na mnohé z nich reagovali, a pevne verím v to, že do budúceho týždňa, kedy bude hlasovanie, zoberieme do úvahy veci, ktoré sú v tom zákone podstatné. Oddelíme ich od vecí, ktoré sú viac politické alebo viac ideologické a rozhodneme sa tak, ako nám káže naše svedomie. A ja pevne verím, že to bude v prospech ľudí a že to bude naozaj to rozhodnutie stáť na strane ľudí. Ďakujem pekne. (Potlesk.)
Pellegrini, Peter, predseda NR SR (2015-02-18):
Ďakujem pekne. Na vaše vystúpenie dvaja kolegovia poslanci s faktickými poznámkami. Končím možnosť prihlásiť sa. Pán poslanec Brocka, ako prvý, nech sa páči.
Sulík, Richard, predseda NR SR (2011-07-08):
Ako spravodajca bude informovať Národnú radu o výsledku prerokovania pozmeňujúceho a doplňujúceho návrhu... (Reakcie z pléna.) Dobre. Nech sa páči, pán poslanec Hladký, prosím, informujte Národnú radu.
Bugár, Béla, podpredseda NR SR (2016-10-26):
Pán poslanec Osuský.
Nemky, Martin, poslanec NR SR (2018-02-06):
Vážený pán predsedajúci, v rozprave nevystúpil žiaden poslanec. Pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne: o bodoch 1 až 22 spoločne s odporúčaním gestorského výboru schváliť.
Paška, Pavol, predseda NR SR (2013-05-15):
(Hlasovanie.) 144 prítomných, všetci boli za. Návrh sme schválili. Dámy a páni, odhlasovali sme všetky prerokované body. Pán poslanec Fecko.
Grendel, Gábor, podpredseda NR SR (2020-07-24):
Pani poslankyňa Pleštinská.
Paška, Pavol, predseda NR SR (2012-10-19):
Hlasujeme. (Hlasovanie.) 134 prítomných, 97 bolo za, 13 proti, 24 sa zdržalo. Návrh sme pridelili výborom a určili lehoty na prerokovanie. Odhlasovali sme, dámy a páni, dva prerokované body. Vyhlasujem krátku prestávku do 11.25 hod., budeme potom pokračovať do 14.00 hod. A ešte vás chcem upozorniť, že budeme pokračovať v utorok ráno od 9.00 hod. neverejným rokovaním o správach Slovenskej informačnej služby a Vojenského spravodajstva. Ďakujem pekne. Takže prestávka do 11.25 hod. a potom pôjdeme bez obedňajšej prestávky do 14.00 hod. Ďakujem. (Prestávka.) (Po prestávke.)
Muňko, Dušan, poslanec NR SR (2011-10-19):
Vážený pán podpredseda vlády, čakal som na to, čo ešte vyvediete. Vy ste povedali, že potrebujete odborníkov na to, aby ste mohli predkladať do legislatívy návrhy. Na štyristošesťdesiatjednotku, samozrejme, ja mám svoj názor, nemá pre 2. pilier význam, aby som ho tlmočil viackrát. Nemôžem od vás nič čakať, len taký paškvil, ako prišiel tento posledný, ktorý nebol ani na sociálnom výbore. Na druhej strane čo môžem čakať od človeka, ktorý do Sociálnej poisťovne za svojho života dva roky platil, odvtedy nielen navádzal, ako do Sociálnej poisťovne neplatiť, ale hľadal akékoľvek dôvody, aby sa neplatili prostriedky do Sociálnej poisťovne a do zdravotnej poisťovne. Rád by som bol počul, keby ste povedali, koľko ste odviedli do Sociálnej poisťovne počas vášho života, keď ste už predložili tento návrh, ktorý ste sem dali, nehovoriac o tom, že aj tento návrh, ktorý ste tu predložili, sa nedá zrealizovať v Sociálnej poisťovni, pretože sa ním porušuje Občiansky poriadok. Čiže vôbec sa nedá realizovať. Nebudem sa vyjadrovať ďalej k tomu celému, pretože to je jednoducho pomýlené, gestorský výbor to nedostane, vy to sem nakoniec pretlačíte. Ale pretlačiť môžete všetko možné, možnože to skončí na Ústavnom súde.
P. Frešo, poslanec: (2007-03-29):
V rozprave nevystúpil žiaden poslanec, teda nebol podaný žiaden pozmeňujúci návrh. Pán predsedajúci, prosím, dajte hlasovať o všetkých bodoch spoločnej správy 1 až 15 spoločne, s návrhom gestorského výboru uvedené body schváliť.
Vašečka, Richard, poslanec NR SR (2024-04-30):
Pán predsedajúci, prosím, dajte hlasovať o tom, že Národná rada prerokuje predmetný návrh zákona v druhom čítaní.
Ledecký, Vladimír, poslanec NR SR (2024-01-24):
Ďakujem pekne, pán predseda, za slovo. Pán poslanec Truban, ďakujem za príspevok do rozpravy, spomínal si poctivý legislatívny proces, kvalitný návrh, spravodlivý pre všetkých, že... (povedané so smiechom), že by si sa chcel až takéhoto procesu dožiť, tak neviem, držím ti prsty, ale neviem, či sa to podarí, lebo tento proces tomu nenasvedčuje. Spomínal si, že by sa nám lepšie vo všetkých oblastiach žilo, aj... a nielen ty, ale aj tvoji predrečníci akože spomínali tu každú jednu oblasť, ktorá bu... keď je to ten, ten proces a ten výsledok dobrý, tak každá jednej oblasti to pomôže a, samozrejme, keď, keď je ten výsledok problematický, tak každá jedna oblasť, každá jedna oblasť bude mať problém a zaplače, ale tu som si dal poznámku, pozerám, že si priamo povedal: „Tá novela je tak strašne zlá.“ Ja som sa nad tým zamyslel, lebo naozaj to sú silné slová a so silnými slovami netreba plytvať, ale keď som si pozrel, že prečo je tá novela zlá, tak som zapísal si tu dva A-štvorkové, dva A-štvorkové papiere a určite nestihnem všetko, možno len jednu vec. Ale napríklad prvé, čo ma napadlo, že nemyslí na recidívu. My stále opakujeme, že najväčší problém máme s tým, že ľudia tí istí sa nám do väzníc vracajú a vlastne táto novela a tieto tresty nijakým spôsobom týchto problémových ľudí alebo týchto ľudí, ktorí, ktorí nemajú podmienky na slobode a vlastne ako keby, ako keby robia veci s vedomím, že skončia vo väzení, a tam vo väzení v podstate majú lepšie podmienky jak na slobode, pre tých nerobíme nič, hej. A ešte možnože do rána vyčerpem aj zbytok... (Prerušenie vystúpenia časomerom.)
V. Veteška, podpredseda NR SR: (2006-04-20):
J. Jaduš, poslanec: Ďakujem pekne za odpoveď, pán minister. Ja  by som sa chcel dotknúť niektorých slov, ktoré ste povedali počas svojho vystúpenia. Vy ste ohlásili prehodnotenie programu protipovodňovej ochrany už v nejakých svojich mediálnych vystúpeniach počas tej veľkej vody, ktorá bola naposledy. Mňa by zaujímalo, či to prehodnotenie znamená ústup od požiadaviek alebo prehodnotenie z hľadiska novej, nejakých nových vedomostí, nových postupov, ktoré by sa mali v tých stavbách prejaviť. Či nie je to akýsi alibizmus povedať si, tak nemáme peniaze, tak radšej nebudeme nič robiť, alebo budeme robiť len v tom rozsahu, na ktoré nám nejaká koaličná vláda peniaze dá. My vieme, že nechce dať, lebo nechcela dať ani za toto volebné obdobie a pritom tie požiadavky sú akútne. Druhá podotázka alebo druhá časť by sa mala viazať na tú pôžičku Slovenského vodohospodárskeho podniku. Pracujeme spolu, takže vieme, že Slovenský vodohospodársky podnik má sám so sebou, so svojimi  bežnými úlohami problémy. Ako budete riešiť problém pôžičky SVP, keď vravíte, že je finančne poddimenzovaný? Ako ho SVP bude vracať? Z čoho, ak vláda zase nebude kryť túto pôžičku zdrojmi zo štátneho rozpočtu? A či to potom neohrozí bežné úlohy Slovenského vodohospodárskeho podniku. A tá tretia vec, trošku ma trápi aj problém legislatívy v oblasti stavebného poriadku, stavebného konania, lebo vieme, že po prechode kompetencií na obce stavebné úrady mnohokrát povoľujú výstavbu domov aj v záplavových oblastiach. Či sa ráta s nejakým sprísnením legislatívy v tejto oblasti, aby jednoducho nebolo možné v záplavových zónach v žiadnom prípade stavať.
Laššáková, Jana, podpredsedníčka NR SR (2012-05-09):
S reakciou na faktické poznámky, pán poslanec Kuffa.
Zmajkovičová, Renáta, podpredsedníčka NR SR (2013-03-27):
Ďakujem, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pán poslanec Hlina ako navrhovateľ sa prihlásil do rozpravy. Nech sa páči, pán poslanec, máte slovo.
Bugár, Béla, podpredseda NR SR (2018-09-12):
Nech sa páči, prezentujme sa a hlasujme. (Hlasovanie.) Prítomných 138, za hlasovalo všetkých 138. Nech sa páči, mali ste úspech, pán poslanec.
Danko, Andrej, predseda NR SR (2019-02-06):
Vyhlasujem všeobecnú rozpravu za skončenú. Chce vyrozprávať, zaujať stanovisko pán Uhrík alebo teda pán Kotleba? Nech sa páči, navrhovateľ.
Érsek, Árpád, minister dopravy a výstavby SR (2018-05-17):
Ďakujem za slovo, pán predsedajúci. Vážený pán poslanec, Európska únia k parížskej dohode zaviazala k celkovému zníženiu emisií a skleníkových plynov do roku 2030 o najmenej 40 % v porovnaní s rokom 1990. Tento cieľ sa bude implementovať do viacerých opatrení. Prostredníctvom európskej schémy obchodovania s emisnými kvótami je potrebné dosiahnuť zníženie emisie o 43 % v porovnaní s roku 2005. V sektoroch mimo schémy obchodovania, malé zdroje – poľnohospodárstvo, doprava a podobne – je potrebné dosiahnuť zníženie o 30 % oproti roku 2005. Slovenská republika ako súčasť Európskej únie sa na tomto záväzku, samozrejme, podieľa cez schému obchodovania, kde sa budú postupne znižovať bezplatne prideľované kvóty. Čo sa týka sektorov mimo schémy, tam je potrebné na Slovensku do roku 2030 znížiť emisie o 12 % v porovnaní s rokom 2005. Naše emisie skleníkových plynov sa v súčasnosti pohybujú na úrovni okolo 41 mil. ton ročne, čo predstavuje cca 45-percentné zníženie oproti roku 1990. Budeme sa snažiť tento trend udržať postupne a emisie znižovať. Preto v súčasnosti finalizujeme štúdiu so Svetovou bankou, ktorá bude východiskom k príprave nízkouhlíkovej stratégie Slovenska. Táto stratégia bude identifikovať hlavné ciele a opatrenia pre Slovenskú republiku do roku 2030 s výhľadom do roku 2050. Treba podotknúť, že parížska dohoda sa zatiaľ naplno neimplementuje, keďže momentálne pracuje medzinárodné spoločenstvo na príprave spoločných pravidiel. Slovensko sa týchto rokovaní intenzívne zúčastňuje jednak v rámci Európskej únie a jednak aj na úrovni Rámcového dohovoru OSN o zmene klímy. Nové pravidlá by sa mali prijať v decembri v poľských Katoviciach. Ďakujem.
Paška, Pavol, predseda NR SR (2014-07-03):
(Hlasovanie.) 140 prítomných, 85 za, 55 sa zdržalo. Sme v treťom čítaní . Otváram rozpravu. Nemám prihlášku. Vyhlasujem ju za skončenú.
Martvoň, Anton, poslanec NR SR (2015-03-10):
Ďakujem pekne. No, pán poslanec Hlina, zase zaujímavý kabaret. Nadávate nám tu do boľševikov, komunistov a neviem čoho. Dovoľujem si vás upozorniť, vyriešte si to doma s vlastným bratom. Tam tomu môžete nadávať do toho všetkého, ktorý je tiež v SMER-e. Potom komentujte nás. Čo sa týka toho vášho vystúpenia, že proste kto sa bude predbiehať, kto nie a akí sme my farizeji v týchto veciach, ako sa budeme, ako si to budeme manažovať. No tiež som mal možnosť vidieť, aký ste vy pro ľudský a pro priateľský. Pozrel som si video, ktoré nakrútil s vami pán Vaský na internete a spustil to, ako ste sa s ním pekne rozprávali, aj s vaším asistentom v jednej reštaurácii, ako ste ho chceli prijať, ako ste sa mu pred Úradom vlády nenápadne, ako vyjadrovali, aby od vás odišiel, lebo už nemáte naňho nervy. Čiže to ste vy, pán Hlina. To ste vy, že jednoducho vy budete teraz kritizovať všetkých, tváriť sa ako ten najspravodlivejší, ale keď za vami príde radový občan, bežný občan, s ktorým ste sa dovtedy ešte aj kamarátil možno, pomaly mi to tak pripadá, tak potom sa k nemu správate, ako k tomu poslednému. Čiže prestaňte tu hrať kabaret. A to, kto je aký boľševik, si vyriešte doma potom s vlastným bratom.
Kollár, Boris, predseda NR SR (2021-10-26):
Vážení kolegovia, nakoľko už je 19 hodín, prerušujem dnešný deň rokovania a budeme pokračovať zajtra o deviatej, ale zajtra o deviatej budeme pokračovať novelou daňového poriadku, tlač 627, a po nej budeme pokračovať v rokovaní o odvolávaní pána ministra. (Reakcie z pléna.) ... tak keď ste ochotní tu ešte ostať, tak prosím, dobre. Nech sa páči, pán poslanec Richter.
Hrnčiar, Andrej, podpredseda NR SR (2016-06-21):
Pani poslankyňa Remišová, nech sa páči.
P. Farkas, poslanec: (2001-11-09):
J. Migaš, predseda NR SR: Panie poslankyne, páni poslanci, upokojte sa, v rozprave pani ministerka predniesla návrh.
M. Číž, podpredseda NR SR: (2009-12-09):
Pokiaľ je to všetko, ďakujem pekne. Vážené kolegyne, kolegovia, krátka prestávka do 11.30 hodiny. Budeme potom pokračovať ďalšími schválenými bodmi programu. (Prestávka.) (Po prestávke.)
Nachtmannová, Oľga, poslankyňa NR SR (2014-11-09):
Ďakujem za slovo. Pán poslanec Frešo, hovorili ste veľmi sugestívne, ako naši ľudia chorejú. Podľa štatistík OECD máme najväčšiu chorobnosť. Áno, je to, žiaľbohu, pravda, ale už nehovoríte o príčine, hovoríte len o liečbe. Všetko, za všetkým vždy treba hľadať príčinu. A príčina tohto stavu je v tom, že naši ľudia žijú v neustálom vypätí. Veľakrát pracujú na plný a ďalší úväzok bez možnosti oddychu. Človek proste nie je stroj a raz sa to na jeho zdraví musí prejaviť. Opäť osviežim vašu historickú pamäť. Nepamätám si na to, že by ste vy osobne bojovali za dôstojnejšie postavenie zamestnancov. Práve z vašich radov sme často počuli, prečo by nemala byť žiadna – podotýkam žiadna – minimálna mzda. Akonáhle sme túto tému otvorili, okamžite ste tu vystupovali, ako veľmi ohrozujeme podnikateľské prostredie. Stále ste tu hovorili o tom, že je to vzťah medzi zamestnávateľom a zamestnancom, štát do toho nemá čo vstupovať, má to vyriešiť trh. Keď svojho času vtedajší minister práce, sociálnych vecí a rodiny pán Kaník novelizoval Zákonník práce, kde sa prvýkrát definovali agentúry dočasného zamestnávania – ako boli nastavené? Ako boli formulované zmluvy medzi agentúrou, zamestnancom a agentúrou a dočasným zamestnávateľom? Tuná ste vyslovene urobili z ľudí námedzných otrokov. Bol priepastný rozdiel medzi kmeňovými zamestnancami a dočasne pridelenými zamestnancami. Samozrejme, nie všetko sme vyriešili, ale určite robíme veľmi veľa, aby žili ľudia dôstojnejšie. Nielen zamestnávatelia, ale aj zamestnanci. Ide o dve strany jednej mince. Je to spojená nádoba a je omyl ich stavať proti sebe... (Prerušenie vystúpenia časomerom. Potlesk.)
Čislák, Viliam, minister zdravotníctva SR (2014-11-25):
Ďakujem pekne. Dve veci. Po prvé, koho sa to pozitívne dotkne? Dneska vieme, že ľudia, ktorí zarábajú zhruba do 570 eur, je ich okolo 627-tisíc, čiže ten pozitívny dopad pre týchto ľudí bude, myslím si, že dosť pozitívny a to číslo je dosť veľké. To je jedna vec. Druhá vec, taký obraz, keď niekto zarába 380 eur, tak na zdravotné odvody bude odvádzať, že nula. To znamená, že preňho to prinesie každý mesiac navýšenie mzdy v čistom okolo 32 eur. To znamená, v jeho prípade by bolo navýšenie mzdy, ako keby dostal trinásty plat. To je jedna vec. Ďalšia vec, čo sa týka pána poslanca Novotného. Spomínal tu percento poistenca štátu. Vieme dobre, že zo zákona vyplýva, že 4 % sú dané. Toho času sme pri čísle 4,16 a narážame teraz na rozpočet v rámci zdravotníctva. V tejto chvíli je oproti minulému roku, máme o 80 miliónov viacej a necelé 2 % viacej, plus kapitálové výdavky. To znamená, že to aj pre nás sú pozitívne čísla, čo sa týka zdravotníctva ako takého. Ďakujem pekne za pozornosť.
Glváč, Martin, podpredseda NR SR (2019-09-19):
Ďakujem. S faktickými poznámkami dvaja poslanci. Končím možnosť prihlásiť sa. Pán poslanec Kollár ako prvý.
P. Paška, predseda NR SR: (2009-06-17):
(Hlasovanie.) 135 prítomných, 39 za, 49 proti, 45 sa zdržalo, 2 nehlasovali. Ani o tomto návrhu zákona nebudeme rokovať v druhom čítaní. Pani poslankyňa Cibulková uvedie teraz v prvom čítaní hlasovanie o návrhu poslanca Národnej rady Slovenskej republiky Petra Gaburu na vydanie zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov . Je to tlač 1097.
V. Veteška, podpredseda NR SR: (2005-05-26):
Zároveň mi dovoľte, aby som pozdravil poslancov Západoeurópskej únie, ktorí nás prišli navštíviť a sú hore na balkóne. (Potlesk.) Je tam aj pán starosta Jasovský z obce Drahňov, aj toho vítame. (Potlesk.) A ideme hlasovať. Pani poslankyňa, máte slovo, uveďte, prosím, hlasovanie k bodu č. 80, správa o činnosti prokuratúry Slovenskej republiky za rok 2004.
P. Paška, predseda NR SR: (2009-02-11):
Kolegyne, kolegovia, chcem vás ešte upozorniť, že zároveň vykonáme aj odloženú tajnú voľbu predsedu Telekomunikačného úradu. Návrh bol prerokovaný minulý týždeň. Dostanete dva volebné lístky. Na každom treba označiť jedného kandidáta. Tento lístok bude platný. Žiadam teraz overovateľov, aby sa ujali svojej funkcie. Po voľbách a po vyhlásení výsledku volieb budeme pokračovať v prerušenej rozprave k návrhu zákona o ochrane nefajčiarov. Chcem len upozorniť, že zajtra ráno, tak ako sme schválili bez ohľadu na to, ako sa bude vyvíjať situácia v rozprave k návrhu zákona o ochrane nefajčiarov pokračujeme od 9.00 hodiny ráno druhými čítaniami skrátených legislatívnych konaní alebo návrhov zákonov, ktoré boli v skrátenom legislatívnom konaní. Ďakujem. (Akt tajného hlasovania.)
P. Hrušovský, predseda NR SR: (2004-12-09):
(Hlasovanie.) 142 prítomných, 141 za, 1 nehlasoval. Návrh pána poslanca Polku Národná rada Slovenskej republiky schválila. (Ruch v sále.) Páni poslanci, prosím o pokoj.
Mihalik, Marcel, poslanec NR SR (2022-03-16):
Ja by som chcel uviesť len termín hlasovania, zajtra o jedenástej hodine.
M. Hort, poslanec: (2003-03-05):
No, budem reagovať na niektoré príspevky, ktoré tu odzneli. V prvom rade, pani kolegyňa Beňová, pán Flašík takmer pravidelne chodí do Národnej rady Slovenskej republiky za vami a za niektorými vašimi poslancami, a dokonca viem z prostredia vášho poslaneckého klubu, že sa zúčastňuje rokovania poslaneckého klubu, a z prostredia vášho poslaneckého klubu viem, že to nie je všetkým milé. Chcel by som aj reagovať na to, že SDKÚ niečomu čelí. Už to tu bolo povedané premiérom sedemkrát. SDKÚ ničomu nečelí, SDKÚ sa podriadi výsledkom rokovania orgánov, ktorým to prináleží. Chcel by som, pán poslanec Kaliňák, reagovať na dve vety. Vraj som stále niekoho obviňoval. Ja by som vás chcel upozorniť na to, že to, čo som hovoril, som hovoril v argumentačnej rovine a používal som pri tom agentúru SITA a citáty pána kolegu Fica. Keď ste už spomenuli iracký útok, tak tu by som chcel tiež povedať, o čom je hodnotový systém, ktorý tu predstavujete. Ak by bol padol Mikloš, údajne pod nátlakom niektorých kruhov z USA, Smer ako jeden muž bude hlasovať za vstup našej armády do tejto vojny. Keďže Mikloš nepadol, za Irak sa nehlasovalo. Samozrejme, v súlade s principiálnymi postojmi pána Fica a Smeru. To len aby ste vedeli, o čom je tiež politický život. No a, pán kolega Číž, ja som hovoril o tom, čo znepokojuje mňa a nie čo znepokojuje vás. Ja som v ostatnom režime bol na výsluchu ŠtB aj na základe takýchto praktík. A mňa to naozaj znepokojilo. Ďakujem pekne.
V. Veteška, podpredseda NR SR: (2006-04-19):
vládnom návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov (tlač 1517), spoločná správa 1517a. Prosím ministra Zajaca, aby odôvodnil tento návrh zákona.
B. Bugár, podpredseda NR SR: (2002-12-12):
(Hlasovanie.) Prítomných je 128 poslancov, za návrh 78, proti 1, zdržalo sa 48 a nehlasoval 1. Konštatujem, že Národná rada odvolala Kristínu Százovú a Pavla Kravca z funkcie člena Dozornej rady Národného úradu práce. Ďalej budeme hlasovať o návrhu na voľbu zástupcov štátu za členov Dozornej rady Národného úradu práce. Nech sa páči, pani spravodajkyňa.